  Виталий Пронин Дасяло татын мувӧй кыскон удыслы тӥрлык.Камбаркаысь «Машиностроитель» огазеяськон ог 10 ар талэсь азьло гинэ ужаны ӧдъяз. Но азинсконъёсыз шумпотто ни.Дасяло татын мувӧй кыскон удыслы тӥрлык. Коллектив бадӟым ӧвӧл - ог 100 адями. Шоро-куспо уждунзы 35 сюрс манет пала. Огазеяськонлэн кивалтӥсьёсыз сюлмасько туала куронъёслы тупась ужан интыос кылдытон сярысь. Асьсэлэн бакча емышъёс будэтонъя теплицазы гинэ но вань. Нош али шутэтскон инты радъяны чаклало - предприятиын ужасьёс семьяосынызы ӵош ял карыны, спортэн эшъяськыны, пӧртэм ужрадъёс ортчытъяны быгатозы.«Машиностроителе» али-гес вуылӥз Удмуртилэн Тӧроез А. Соловьев, шуиз:- Камбаркаос шедьтӥзы вуз поттон удысын ас интызэс, мувӧй кыскон удыслы воштос ёзъёссылы кулэяськон бадӟым. Адӟиське, калык татын мыло-кыдо тырше. Предприятие лыктыны мылкыд карисьёс но трос - директорлэн ӝӧк вылаз люкаськемын уже куриськонъёссы.Сергей Захаров Туспуктэм: moyaokruga.ru  